Uit die historiese navorsing kan afgelei word dat daar nie altyd profete in die geskiedenis van Israel was nie. Eers vanaf ca. 1000 v.C. kry ons die eerste spatsels van hierdie verskynsel. Dit is egter veral in die periode tussen 750 – 400 v.C. dat hierdie verskynsel sy hoogbloei beleef – en daarna weer van die toneel af verdwyn. Die profetiese boeke van die Hebreeuse Bybel (HB) kan ook almal in hierdie tydsruimte geplaas word.